Det 19-årige angrebstalent Mikkel Agger fra FC Hjørring er en del af den 18 mand store trup, som U20-landstræner Morten Wieghorst har udtaget til to venskabskampe mod Ukraine og Georgien 12. og 16. oktober. Mikkel Agger har tidligere optrådt to gange på U20-landsholdet, og han har scoret en enkelt gang. Udover FC Hjørringspilleren er der udtaget tre andre spillere fra landets næstbedste række, mens de øvrige spillere alle spiller for Superligaklubber.

Referat:
FC Hjørrings Mikkel Agger er udtaget til to landskampe med U20-landsholdet.